Publication: Magyar Közlöny
Issue: MK-2002-49 (Year: 2002, Number: 49)
Era: 1990-2004
Section: 2. Az indítványozó által fölvetett probléma alapját képezõ Tv.-t az Alkotmánybíróság — amint arra az indítványozó is hivatkozik — a 66/1992. (XII. 17.) AB határozatában vizsgálta, s a Tv. egyes rendelkezéseit megsemmisítette
Paragraph Index: 286

2. Az indítványozó által fölvetett probléma alapját képezõ Tv.-t az Alkotmánybíróság — amint arra az indítványozó is hivatkozik — a 66/1992. (XII. 17.) AB határozatában vizsgálta, s a Tv. egyes rendelkezéseit megsemmisítette (ABH 1992. 293.). A határozat többek között rámutatott: „A földreform megindításakor a kártalanítás mellett történõ igénybevételt a jogalkotó megfelelõ garanciákkal kívánta végrehajtani. Ez az elgondolás azonban a tényleges végrehajtás során késõbb formálissá vált. A garanciául szolgáló jogszabályi rendelkezések hiányosságait nem pótolták részletszabályok. Így megállapítható, hogy bár a jogszabály felállította a földbirtokrendezõ testületeket, a hatásköri szabályok között nem rendezte a kártalanítás eljárási szabályait.” (ABH 1992. 293., 297—298.) Az Alkotmánybíróság kifejtette továbbá, hogy „az a szabályozás, amely az elvont tulajdonért állami helytállást ígért, majd az erre vonatkozó jogszabályi rendezést mellõzte, végül e kötelezettségvállalást a jogosulti igényérvényesítés kizárásával visszavonta, az állam ellenérték nélküli tulajdonszerzéséhez vezetett. Az így kialakult helyzet — azon túlmenõen, hogy ellentétben áll az Alkotmány 13. § (2) bekezdésével — azért is alkotmányellenes, mert összeegyeztethetetlen a jogállamisággal. Az alkotmányellenes helyzet mindaddig fennállott, amíg az állam meg nem alkotta ’a tulajdonviszonyok rendezése érdekében, az állam által az állampolgárok tulajdonában igazságtalanul okozott károk részleges kárpótlásáról’

Source: https://magyarkozlony.hu/hivatalos-lapok/e494d8a0417393ea691884ae660b63ad3ee98002/dokumentumok/51717f9a0c906de29663a4995c3a93c453dd5903/letoltes